Lăutarii vor să se vaccineze. Ionică Minune: "Trebuie să facem vaccinul ca să cântăm. Să venim acasă fericiți".
În perioada pandemiei, lăutarii nu au mai avut evenimente la care să cânte. Ionică Minune așteaptă vaccinul și îi îndeamnă pe toți să se vaccineze. De când a început pandemia, Ionică și-a văzut copiii doar pe telefon. Ionică Minune crede că vaccinarea va aduce lucrurile la normal.
Pandemia de Covid-19 ne-a dat viețile peste cap. Lăutarii nu au fost ocoliți de criză. Cu restaurantele închise, s-au trezit că nu mai au nimic de lucru.Ionică Minune este lăutar de aproape 50 de ani. O viață de om. Pandemia nu l-a lăsat fără simțul umorului."Hai să facem ceva să ne vaccinăm. Să scăpăm odată de virusul ăsta pentru că ne-am săturat, tot să mă feresc de tine și tu de mine și așa mai departe.Dacă nu facem vaccinul, nu mai cântăm. Trebuie să facem vaccinul ca să cântăm. Să venim acasă fericiți. Să venim cu bani în buzunar.", a spus Ionică Minune.Astăzi e ziua lui Ionică. În anii trecuți avea zeci de invitați. Acum, sărbătorește singur. Nici măcar copiii nu pot să vină în vizită. De când a început pandemia, i-a văzut doar prin apel video."Am fi venit cu cea mai mare placere dar nu avem ce face. O să-ți urăm "La mulți ani!" așa, virtual.", au spus aceștia.Cu toate astea, Ionică Minune rămâne optimist. Așteaptă să îi vină rândul la vaccinare. Și ca să mai treacă timpul, cântă împreună cu Irinel Mitroiu.